
Annotatsiya: Мамлакатимизда гендер тенгликни 
таъминлаш, аёлларнинг ижтимоий ва сиёсий ҳаётдаги 
ролини ошириш бўйича ҳуқуқий асосларга яратилмоқда. 
Шу кунга қадар қабул қилинган норматив-ҳуқуқий 
ҳужжатлар ва белгиланган амалий чора-тадбирлар 
Ўзбекистоннинг гендер сиёсати соҳасидаги муҳим 
қадамидир. Ушбу қадам қонунчилик ҳамда амалиётнинг 
халқаро меёр ва стандартларига тўлиқ мос келиши, шу 
билан бирга, уларнинг бир қисми БМТнинг инсон 
ҳуқуқлари бўйича идоралари тавсияларига асосланган. 

Хотин-қизлар ҳуқуқларини таъминлаш, хусусан, 
гендер тенглиги ва аёлларни зўравонлик ва зулмдан 
ҳимоя қилиш, аёллар тадбиркорлигини ривожлантириш 
мақомини кучайтириш тўғрисидаги фармон ва 
қарорларнинг қабул қилиниши, аёлларимизни нафақат 
она, оила қўрғонининг қўриқчиси, атрофда бўлаётган 
воқеа ходисалар ва янгиликларни оддий кузатувчисигина 
эмас, балки мамлакатда амалга оширилаётган демократик 
ўзгаришларнинг фаол ва ташаббускор иштирокчиси 
сифатида ўзгаришига туртки бўлмоқда. 


THE ROLE ОЕ WOMEN IN MANAGEMENT АХО МАІМ ASPECTS ОЕ WOMEN 
LEADERS IN GENDER DIFFERENCES 


Key words: gender, gender 
equality, gender differences, 
gender psychology, women 
leaders. 


Abstract: Legal foundations are being created in our 
country to ensure gender equality and enhance the role of 
women in public and political life. The normative legal 
documents adopted to date and the established practical 
measures are an important step in the field of gender policy 
in Uzbekistan. This step is in full compliance with 
international norms and standards of law and practice, and 
some of them are based on the recommendations of UN 
human rights agencies. 

Adoption of decrees and decisions to ensure the rights of 

women, in particular, gender equality апа Ше protection of 
women from violence and oppression, strengthening the 
status of women's entrepreneurship, turning our women not 
only into mothers, guardians of the family fortress, and not 
just into events and news taking place around, but also in the 
country, as an active and proactive participant in the ongoing 
democratic transformations, he is striving for change. 


РОЛЬ ЖЕНЩИН В УПРАВЛЕНИИ И ОСНОВНЫЕ АСПЕКТЫ ЖЕНЩИН- 
РУКОВОДИТЕЛЕЙ В ГЕНДЕРНЫХ РАЗЛИЧИЯХ 


Ключевые слова: Аннотация: В нашей стране создаются правовые 
гендер, гендерное равенство, основы для обеспечения гендерного равенства и 
гендерные различия, повышения роли женщин в общественно-политической 
гендерная психология, жизни. Принятые на сегодняшний день нормативные 
женщины-лидеры. правовые документы и установленные практические 


меры являются важным шагом в сфере гендерной 
политики Узбекистана. Этот шаг находится в полном 
соответствии с международными нормами и 
стандартами законодательства и практики, а некоторые 
из них основаны на рекомендациях агентств ООН по 
правам человека. 

Принятие указов и решений по обеспечению прав 
женщин, в частности, гендерного равенства и защите 
женщин от насилия и угнетения, укреплению статуса 
женского предпринимательства, превращению наших 
женщин не только в матерей, хранительниц семейной 
крепости, а не просто в событий и новостей, 
происходящих вокруг, но и в стране, как активный и 
инициативный участник реализуемых демократических 
преобразований, стремится к переменам. 


Кириш. Глобаллашув ва рақамли иқтисодиёт шароитида замонавий 
бошқарув инновацион ёндашувни, жумладан тижорат ва давлат 
ташкилотларини самарали ва мослашувчан бошкариш учун зарур бўлган 
замонавий билим ва амалий кўникмаларга, яъни компания стратегиясини 
оптималлаштириш ва танлаш, инновацион жараёнларни бошқариш, кадрлар 
сиёсати, қисқа муддатли ва узоқ муддатли бизнес-режалаштириш, бошқарув 
муаммоларини ҳал қилиш учун маълумотлар билан ишлаш маданияти ва 
рақамли технологиялардан фойдаланиш кӱникмалари, саноат ва 
тадбиркорлик фаолиятида рақамли трансформация жараёнлари доирасида 
фойдаланиш учун мос технологияни танлаш, стартаплар учун бизнес ғоялар 
бериш куникмалагига эга бўлган рақамли иқтисодиётда бизнесни бошқариш 

соҳасида иқтисодиётнинг замонавий талабларига жавоб берадиган, 
ҳамкорликни ривожлантиришга ва мамлакатни жаҳон иқтисодиётига 
интеграциялашишига ҳисса қўшишга қодир бўлган профессионал малакага 
эга, рақобатбардош, юқори малакали бошқарувни талаб этади. 

Мамлакатимизда гендер тенгликни таъминлаш, аёлларнинг ролини 
ошириш, жамият ва давлат бошқарувида имкониятларини кенгайтириш, 
бандлигини таъминлаш, тадбиркорлигини ривожлантириш ва аёлларнинг 
ижтимоий ҳимоясини таъминлашга қаратилган кенг кўламли ишлар амалга 
оширилмоқда. 

Мавзуга оид адабиётларнинг таҳлили. Бошқарув фаолиятидаги 
гендер фарқларни М.Вебер, Э.Илйин, Т.Парсонс, Р.Оуэн, П.Сорокин, 
В.А.Захар, Ж.Аткинсон, Д.МакКленд, М.Хорнер, Г.А.Туретская, С.Киэслер, 
Ж.Розенер, А.Э.Чирикова, М.Хеннинг, А.Жардин, Ф.Ҳерзберг, Г.Хофстеде, 
Д.Боллингер, А.Наумов, С.Чаффнис кабилар ўз тадқиқотларида ўрганганлар. 

Эркак ва аёл бошқарув услублари ўртасидаги фарқларни ўрганиш 
бўйича Э.Эагли, Б.Жонсон, А.Стетем, Ж.Липман-Блумен, Э.Мишел-Алдер, 
А.Э.Чирикова, Э.Балабанова, Г.Г.Силласте, И.Н.Тартаковская, Э.Гвоздева, 
В.Герчиков, Н.Д. Стрекалова, О.К.Самартсева, Т.А.Фомина, С.Ю.Барсукова 
ва бошқалар тадқиқот олиб борганлар. 

Ўзбекистонда бошқарув жараёнини ташкил этишнинг психологик 
асослари дастлаб Э.Ғозиев, М.Давлетшин, Ғ.Шоумаров, В.Каримова, 
А.Жабборов, Ш.Баратов сингари йирик психологларнинг асарларида ўз 
аксини топа бошлаган. Мамлакатимиз психологлари раҳбарни унинг яхлит 
руҳий дунёси билан, бинобарин, шахснинг ақлий фаолияти, билиш 
жараёнлари, иродаси, характери, темпераменти, ҳиссиёти, қобилияти билан, 
умуман олганда инсон тузилишининг барча қирралари билан боғлиқ тарзда 
тушунтиришга ҳаракат қилганлар. 

Америкалик психолог Ш.М. Берн ўзининг “Гендер психологияси” 
номли китобида эркак ва аёлнинг ижтимоий-психологик фаркларининг роли 
ва аҳамиятини тушунишни сезиларли даражада бойитадиган тадкикларни 

амалга ошириб, эркаклар ва аёлларнинг хатти-ҳаракати ва психологиясини 
Урганишди уларнинг маълум бир жинсга хос бўлганлиги ҳақидаги анъанавий 
фикрлаш тарзинидан воз кечишга эътиборни қаратди [7.Б.270]. 

Психолог Р.Райс ўтказган тажрибада кўра аёл раҳбарлик қилган 
курсантлар гуруҳи муваффақиятини тасодифга йуйишган, эркак раҳбар 
бўлган гуруҳдаги курсантлар эса муваффақиятда айнан раҳбарнинг 
қобилиятини етакчи деб кўрсатишган. Мазкур тажриба шундан далолат 
берадики, атрофдаги воқеаларни баҳолаш кўп жиҳатдан айни жамиятда 
қабул қилинган норма ва меёрларга боғлиқ [8.6.637]. 

И.Махмудов бошқарув самарасини жинсий мансублик билан боғлаш 
нотўғрилиги, бу ўринда интеллект, қадриятлар, шахс хусусиятлари, 
маълумот даражаси, бошқарув соҳасидаги тажриба каби кўрсаткичлар 
аҳамиятлиги эканлигини кўрсатади [9.Б.17]. 

Тадқиқот методогияси. Бошқарув психологияси - бошқарув 
фаолиятининг психологик шаклларини ўрганадиган ИЖТИМОИЙ 
психологиянинг бир соҳаси ҳисобланади. Халқаро ҳамжамиятда кенг 
фойдаланиладиган “гендер тенглик” тушунчаси - эркаклар ҳамда аёллар 
давлат ва жамият ҳаётнинг сиёсий, ижтимоий ва иқтисодий соҳаларида 
тенглик асосида иштирок эта олишини назарда тутади. Замонавий 
бошқарувда аёлларнинг бошқариш услубига хос бўлган янги менталитет, 
услуб ва усулларнинг киритилиши аёл ва эркак бошқарувининг мослашувчан 
комбинацияси орқали самарадорлик ва рақобатбардошликни оширишга 
ёрдам беради. 

Гендер психологияси - бу мутлақо янги илмий йўналиш бўлиб, у ўзини 
психологик билимларнинг мустақил соҳаси сифатида эълон қила бошлайди. 
Мамлакатимизда гендер психологияси ижтимоий психологиясининг 
ўрганилаётган, тадқиқ қилинаётган янги соҳаси ҳисобланади. Гендер 
психологияси - инсоннинг жамиятдаги хатти-ҳаракатларини биологик жинс 
ва гендер (ижтимоий жинс) нисбати билан белгиланган муносабатлар билан 
уйғунликда ўрганади. Гендер психологиясининг бўлимларидан бири бу 

рахбарлик (етакчилик)нинг гендер психологиясидир ва у эркак-рахбар ва аёл- 
рахбар уртасидаги фаркларни, шунингдек хукмронлик ва буйсуниш 
муносабатларини тадкик килади. 

Гендер тахлилининг ахамияти нафакат назарий муаммо, балки 
бошкарув самарадорлигини оширишга имкон берадиган амалий усул 
сифатида хам бир қанча йирик халқаро молиявий-иқтисодий 
ташкилотларнинг мутахассислари томонидан тасдиқланган. 

Тадқиқотда илмий адабиётларни таҳлил қилиш, талқин қилиш, илмий 
таҳлил қилиш усуллари, олинган маълумотларни синтез қилиш ва 
умумлаштириш усулларидан фойдаланилди. 

Таҳлил ва натижалар. БМТ Бош Ассамблеясининг 2015 йилнинг 
сентябрида Барқарор ривожланиш бўйича ўтказилган саммитида 70-сон 
резолюсияси қабул қилиниб, мамлакатимиз учун долзарб ҳисобланган 16 та 
миллий мақсадга эришиш бўйича 125 та максадли вазифа ҳамда 206 та 
индикатор ишлаб чиқилган.[12] 

Хусусан, барқарор ривожланиш соҳасидаги 5-мақсад - Гендер 
тенгликни таъминлаш ва барча хотин-қизларнинг ҳукуқ ва имкониятларини 
кенгайтириш мамлакатимизда хотин-қизлар ва эркакларнинг тенг ҳуқуқ 
ҳамда имкониятларини таъминлашга қаратилган ислоҳотлар билан 
хамохангдир.Гендер тенглигига эришиш, хотин-қизларнинг хуқуқ, 
эркинликлари ва қонуний манфаатларини таъминлаш, жамият ва давлат 
ҳаётидаги ролини кучайтириш янги Ўзбекистон давлат сиёсатининг устувор 
йўналишларидан биридир. 

2018 йил 15 ноябрда Тошкентда бўлиб ўтган “Мамлакатнинг 
демократик янгиланиши ҳамда модернизациясида аёлларнинг роли: 
Узбекистон тажрибаси ва халқаро амалиёт” мавзусида халқаро 
конференцияда иштирок этган БМТ Тараққиёт дастурининг Ўзбекистондаги 
доимий вакили Хелена Фрейзер ӱз маърузасида шундай таъкидлаган эди: 
“Раҳбарлик мавқеидаги аёлларнинг муҳим вазни мавжудлиги барча 


мамлакатларда жамиятларнинг ижобий ривожланишига олиб келган. Шундай 

қилиб, жаҳон амалиёти шуни кўрсатиб турибдики, давлат бошқарувида 
аёлларнинг ваколатини ошириш қонунчиликнинг гендер омилларини ҳисобга 
олган ҳолда ишлаб чиқилишига олиб келади, аёлларнинг сиёсатда қатнашуви 
аёлларнинг кундалик муаммолари ҳам парламент муҳокамаларида ўсиб 
боришини курсатади. Шу тарзда, давлат бошқарувида аёлларнинг 
ваколатларини кенгайтириш аёлларнинг манфаатларини ҳимоя қилишни 
яхшилайди”.[13] 

Узбекистон Республикаси Президентининг 2019 йил 7 мартдаги 
“Хотин-кизларнинг меҳнат ҳукуқлари кафолатларини янада кучайтириш ва 
тадбиркорлик фаолиятини қўллаб-қувватлашга оид чора-тадбирлар 
тўғрисидаги ПК-4235-сон Қарори билан Хотин-қизларнинг гендер 
камситилишига йўл қўймаслик мақсадида Ўзбекистон Республикасида 
Гендер тенгликни таъминлаш масалалари бўйича комиссияси тузилди [5]. 

Узбекистон Республикасининг 2019 йилнинг 2 сентябрида хотин- 
қизлар ва эркаклар учун тенг ҳуқуқ ҳамда имкониятларни таъминлаш 
соҳасидаги муносабатларни тартибга солиш мақсадида қабул қилинган 
“Хотин-қизлар ва эркаклар учун тенг ҳукуқ ҳамда имкониятлар кафолатлари 
тўғрисидаги УРК-562-сонли Қонуни жамиятда аёл ва эркак ўртасидаги 
тенгсизликни ҳал этиш масаласи ҳамда ҳукуқий муносабатларнинг 
долзарблигига қаратилган конундир.[1] 

Ўзбекистон Республикаси Президенти Шавкат Мирзиёев 2020 йил 23 
сентябрда бўлиб ўтган Бирлашган Миллатлар Ташкилоти Бош 
ассамблеясининг 75-сессиясида сўзлаган нутқида гендер тенгликни 
таъминлаш бўйича Ўзбекистондаги ислоҳотлар тўғрисида тўхталиб, “Биз 
учун гендер тенглик сиёсати устувор масалага айланди. Хотин-қизларнинг 
давлат бошқарувидаги ўрни тобора кучаймокда. Янги Парламентимизда аёл 
депутатлар сони икки баробарга кўпайди” деб таъкидлаб ўтди [4]. 

Узбекистон Республикаси Президентининг 2021 йил 3 февралдаги ПФ- 
6155-сонли Фармонига кўра тасдиқланган “2017-2021-йилларда Ўзбекистон 
Республикасини ривожлантиришнинг бешта устувор йуналиши бўйича 

Харакатлар стратегиясини “Ёшларни қўллаб-қувватлаш ва аҳоли 
саломатлигини мустаҳкамлаш йили”да амалга оширишга оид Давлат 
Дастурининг 9-бандида “Хотин-кизларнинг жамият ва давлат бошқарувидаги 
мавқейини янада оширишга қаратилган яхлит тизимни яратиш” 
белгиланган. [3] 

Ўзбекистон Республикаси Президенти Шавкат Мирзиёевнинг 2021 йил 
22 февралда БМТ Инсон ҳуқуклари бўйича кенгашининг 46-сессиясида 
сўзлаган нутқида гендер сиёсати масалалари борасида мамлакатимизнинг 
ижтимоий-сиёсий ҳаётида ва ишбилармонлик соҳасида аёлларнинг ролини 
тубдан оширишга қаратилган ишларни қатъий давом эттирилиши 
таъкидланди [2]. 

Узбекистон Республикаси Олий Мажлиси Сенатининг 2021 йил 28 
майдаги “2030 йилга қадар Ўзбекистон Республикасида гендер тенгликка 
эришиш стратегиясини тасдиқлаш ҳақида”ги СК-297-ИВ-сонли Карорида 
гендер тенглик масаласи давлат сиёсати даражасига кўтарилиб, соҳага оид 25 
та қонунчилик ҳужжати қабул қилинлиги кўрсатиб ўтилди [3]. Шунингдек, 
Узбекистон Республикасининг Гендер тенгликни таъминлаш масалалари 
бўйича комиссияси, Ўзбекистон Республикаси Олий Мажлиси Сенатида 
Хотин-қизлар ва гендер тенглик масалалари қўмитаси ташкил этилди, 
Узбекистон тарихида илк маротаба парламентда хотин-қизлар сони БМТ 
томонидан белгиланган тавсияларга мос даражага етиб, парламентдаги 
хотин-қизлар сони қарийб 32 фоизга етди ва дунёдаги 190 та парламент 
орасида 37-ўринга кўтарилди, бошқарув лавозимидаги хотин-қизлар улуши 
27 фоизга, партияларда 44 фоизга, олий таълимда 40 фоизга, тадбиркорликда 
35 фоизга етди. Аёллар тадбиркорлигини ривожлантириш максадида 224 
мингдан ортиқ хотин-кизга жами 6,9 трлн сум миқдорида имтиёзли кредит 
ажратилди. [6] 

2021 йилнинг 15 июнида Тошкентда Вестминстер университетида 
Ўтказилган “Марказий Осиё ва Афғонистонда барқарор ривожланиш сари 
хотин-кизларни иқтисодий қўллаб-қувватлаш мавзусида”ги халқаро бизнес- 

форумда Узбекистон Гендер тенглиги комиссияси раиси Танзила Норбоева 
Уз маърузасида Марказий Осиё давлатлари бошкарувида хотин-кизларнинг 
урни ошиб бораётгани, сунгги 20 йил давомида Марказий Осиё 
давлатларининг параментларида аёллар улушининг 2 бараварга оширилгани, 
190 та давлат парламентларини бирлаштирган Парламентлараро 
иттифоқнинг эътироф этишича, хотин-қизларнинг парламент ва ҳукумат 
доирасида иштироки бўйича Ўзбекистон иттифоққа аъзо давлатлар орасида 
3-4 йил олдинги 128-уриндан 45-ўринни эгаллаб, бу кўрсаткич бўйича 
мамлакатимиз нафақат минтақа, балки қатор ривожланган Ғарб давлатлари — 
АҚШ, Германия, Австралия, Канададан юқори поғонага чиқиб олганлигини 
таъкидлади. [14] 

2021 йил 6 июль куни Олий Мажлис Сенати Раиси Танзила Норбоева 
Бирлашган Миллатлар Ташкилоти Бош Ассамблеяси 75-сессияси раиси 
Волкан Бозкир билан Ўзбекистон билан БМТ ўртасидаги ҳамкорликнинг 
ҳолати ва истикболлари бўйича учрашувда гендер тенгликни таъминлаш 
масаласи муҳокама қилиниб, бу йўналишда эришилган ютуқлар, жумладан 
Ўзбекистонда 2030 йилга қадар гендер тенгликка эришиш стратегияси 
тасдиқлангани қайд этилди. 

Сохада олиб борилаётган ислоҳотлар халқаро рейтинглардаги 
мамлакатимиз ўрнига ижобий таъсир кўрсатиб, Жахон банкининг Аёллар, 
бизнес ва қонун индексида Ўзбекистон 2020 йилда хотин-қизлар ҳуқуқлари 
ва гендер тенглик бўйича аҳамиятга молик ислоҳотларни амалга оширган 27 
та давлат қаторига киритилди ва 5 поғонага юқорилаб, 190 та давлат орасида 
134-уринни эгаллади. 

Гендер стратегиясининг амалга оширилиши хотин-қизлар ва эркаклар 
Ўртасида сиёсий, иқтисодий, ижтимоий ва бошқа соҳалардаги тенгсизликни 
бартараф этиш, Ўзбекистон Республикасининг халқаро майдондаги 
имиджини ошириш имконини беради. Гендер стратегиясида жамият ҳаёти ва 
фаолиятининг барча соҳаларида, шу жумладан сиёсат, иқтисодиёт, ҳуқуқ, 
маданият, таълим, илм-фан ҳамда спорт муносабатларида хотин-қизларнинг 
И] 

эркаклар билан тенг иштирок этишларини куллаб-кувватлаш, карор кабул 
килишда уларнинг етакчилик килишлари учун тенг имкониятларни яратиш 
ва хотин-қизларнинг сиёсий фаоллигини ошириш, уларнинг жамиятдаги 
Урни билан боғлиқ салбий қарашларни ўзгартириш асосий вазифалари 
қаторида кўрсатилган. 

Гендер - бу ижтимоий тузилма, эркаклар ва аёлларнинг ижтимоий 
хулқ-атворини ва улар ўртасидаги муносабатларни белгилайдиган жамият 
маданияти билан белгиланадиган хусусиятлар тўплами. Гендер маълум бир 
ижтимоийлашув тизими, меҳнат тақсимоти, маданий меъёрлар, жамиятда 
қабул қилинган роллар ва стереотиплар орқали курилади. Гендер ижтимоий 
жараёнларни тушуниш воситасидир. 

Психологик нуқтаи назардан гендер тушунчаси одамларнинг “эркак ва 
аёл” тафовутларининг моҳиятини ёритади. Ижтимоий психологияда “жинс” 
тушунчасининг ўзи биологик категория бўлгани учун ҳам эркак ва аёллар 
хислатларидаги тафовутларнинг биологик жиҳатдан боғлиқлигини 
асослашда гендер атамаси ишлатилади. 

Гендер тенглик жамият ривожида муҳим бӱлган ижтимоий 
муносабатларда долзарб аҳамиятга эга эканлиги бугунги кунда янада яққол 
намоён бўлмоқда. Бугун оилада, жамиятда, айниқса, хотин-қизларнинг 
ижтимоий ҳаётдаги фаоллигини оширишга алоҳида эътибор каратилавтгани 
натижасида ижтимоий муносабатларда ҳам, қонунчиликда ҳам катта 
ўзгаришлар амалга оширилмоқда. 

Эркак ва аёл раҳбарга хос жинсий психологик фаркнинг бўлиши жамоа 
олдида турган вазифани бажариш, кўзланган мақсадга эришишга таъсир 
кўрсатмайди. Шахснинг кўпгина ишчанлик фазилатлари жинсий 
мойилликлар билан эмас, балки ижтимоий қадриятлар, характердаги 
хусусиятларга асосланади. Хусусан, инсоний муносабатларга эътибор, 
кунгилчанлик, бошқарувда демократик тамойилларга суяниш аёлларда 
кўпроқ учрайди ва бу кўрсаткичлар маълум маънода жамоа фаоллигига 
ижобий таъсир этувчи омиллардир. 

Раҳбар аёлларда ташкилотчилик қобилиятининг намоён бўлиши ва 
ўзини-ўзи раҳбар сифатида баҳолашлари уларнинг раҳбарлик 
фаолиятларидан кониқишига боғлиқ эканлигини кўрсатади. Ташкилотчилик 
қобилияти ўзини-ўзи раҳбар сифатида баҳолаш хусусияти билан белгиланиб, 
уларнинг детерминация коэффициенти раҳбарлик фаолиятидан қониқишига 
нисбатан анча камрокдир. Бундан раҳбар аёлларда раҳбарлик фаолиятидан 
коникишнинг қай ҳолатда бўлишини уларнинг ташкилотчилик қобилияти ва 
ўзини-ўзи раҳбар сифатида баҳолашлари белгилаб бериши келиб чиқади. 

Бошқарув амалиётида гендер жиҳатлари эркак ва аёл психикасини ва 
ақлнинг ўзига хос хусусиятларини ҳисобга олган ҳолда, жамоани ва шахсни 
бошқаришнинг ҳар хил ёндашувларининг хусусиятларини, айникса, 
шахслараро муносабатларни ўз ичига олади. Аёллар ва эркакларнинг 
ишбилармонлик ва психологик фазилатларини таққослайдиган турли 
тадқиқотлар шуни кўрсатдики, таҳлил қилинган бир қатор кўрсаткичларда 
маълум фарқлар мавжуд. Яни, аёлларда бошқарув функцияларини 
муваффақиятли амалга ошириш учун аниқ афзалликлар мавжуд, улар 
ноаниқлик шароитида, аёллик фазилатларига таяниб, бошқаришда тез 
тажриба орттирадилар, муаммоларни ҳал қилишга ҳиссий ёндашадилар. 
Бошкарувда эркакларнинг гендер йуналиши - ташқи муҳитга, беқарор, 
ДОИМИЙ янгиланадиган шароитда ўзаро муносабатларга 
йӱналтирилганлигида, аёлларнинг гендер йӱналиши аёлларнинг ички 
шахслараро муносабатларга, барқарор психологик микроиқлимни сақлашга 
йуналтирилганлигида намоён бўлади. Раҳбарнинг гендер роли бошқарув 
ролини амалга оширишда намоён бўлади ва бошқарув функцияларни 
бажариш самарадорлигида гендер фарқлари шаклланади. Бу бошқарув 
фаолиятининг етакчилик, мақсадларни белгилаш, ходимларни 
рағбатлантириш, мулоқот ва қарор қабул қилиш каби жиҳатларида яққол 
намоён бўлади. 

Замонавий бошқарувда юз бераётган ўзгаришларнинг таҳлили шуни 
кўрсатадики, бошқарув лавозимларида эркаклар ва аёллар сонининг нисбати 

тез ўзгариб бормокда. Ҳозирги даврга хос бўлган аёл бошкарув услубининг 
фаол интеграцияси гендер тадқиқотларининг долзарблигини тасдиқлайди. 
Бошқарув фаолияти соҳасидаги гендер тафовутларининг психологик 
тадқиқотлар натижаларини қўллашнинг долзарблиги бошқарув фаолияти 


самарадорлигини ошириш учун хизмат қилади. 

